Diari Oficial de la Generalitat Valenciana


Sumari del DOGV 2512, del 22-05-1995 (1995/834767)

ORDRE de 27 d'abril de 1995, de la Conselleria d'Agricultura, Pesca i Alimentació, per la qual es crea el Registre de Societats Agràries de Transformació de la Comunitat Valenciana.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/27/(2)**

### Versions

 Text inicial: 23/05/1995 - Actualitat 

### Dades del document

Número de DOGV
:   2512

Data del DOGV
:   22-05-1995

Secció del DOGV
:   DISPOSICIONS GENERALS

Número del document
:   1995/834767


Data del document
:   27-04-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

ORDRE de 27 d'abril de 1995, de la Conselleria d'Agricultura, Pesca i Alimentació, per la qual es crea el Registre de Societats Agràries de Transformació de la Comunitat Valenciana.  
  
El Reial Decret 1776/1981, de 3 d'agost, pel qual s'aprova l'estatut que regula les societats agràries de transformació, estableix les normes definitòries del seu caràcter i les bàsiques del seu funcionament, com també les que permeten salvaguardar els drets del soci i regular la participació adequada d'aquest en l'empresa agrària comuna.  
  
Mitjançant el Reial Decret 208/1995, de 10 de febrer, han estat traspassades funcions i serveis de l'administració de l'Estat a la Comunitat Valenciana en matèria de societats agràries de transformació, que van ser assignades a la Conselleria d'Agricultura, Pesca i Alimentació mitjançant el Decret 4/1995, de 23 de març, del president de la Generalitat Valenciana.  
  
En l'esmentat Reial Decret 208/1995, s'estableixen com a funcions de l'administració de l'Estat que assumeix la Comunitat Valenciana la inscripció, amb les finalitats constitutives establertes en la legislació vigent, de les societats agràries de transformació en el corresponent registre de la Comunitat Valenciana. Per tot això,  
  
ORDENE:  
  
Article primer  
  
1. Es crea en la Conselleria d'Agricultura, Pesca i Alimentació el Registre de Societats Agràries de Transformació de la Comunitat Valenciana.  
  
2. El registre estarà sota la dependència de la direcció general competent en matèria de relacions agràries.  
  
Article segon  
  
El registre contindrà la inscripció i la qualificació de les societats agràries de transformació l'àmbit de les quals siga la Comunitat Valenciana, de conformitat amb el que s'estableix en la normativa bàsica vigent.  
  
Article tercer  
  
Les societats agràries de transformació de la Comunitat Valenciana gaudiran de personalitat jurídica i plena capacitat d'obrar per al compliment de les seues finalitats des del moment de la inscripció en aquest registre.  
  
Article quart  
  
El Registre de Societats Agràries de Transformació de la Comunitat Valenciana és únic, i s'organitza mitjançant els instruments següents:  
  
a) Un llibre d'inscripció de societats agràries de transformació, en el qual es faran els assentaments previstos per les disposicions vigents.  
  
b) Un arxiu on es dipositarà un exemplar dels estatuts de les societats agràries de transformació i dels documents que es presenten.  
  
Article cinquè  
  
1. Les sol·licituds d'inscripció en aquest registre es formalitzaran mitjançant una instància adreçada al director general competent en matèria de relacions agràries, que podran presentar-se per qualsevol dels mitjans que s'estableixen en la legislació vigent, si bé les sol·licituds no començaran a produir efectes de còmput de terminis fins a l'entrada en el Registre General de la Conselleria d'Agricultura, Pesca i Alimentació.  
  
2. El termini per a practicar la inscripció serà de tres mesos. S'entendran desestimades les sol·licituds no inscrites en aquest termini.  
  
3. Al cap del servei que tinga assignades les funcions en matèria de societats agràries de transformació, se li atribueix la capacitat de certificació sobre el contingut d'aquest registre.  
  
DISPOSICIONS FINALS  
  
Primera  
  
S'autoritza la direcció competent en matèria de relacions agràries perquè dicte les resolucions que considere necessàries per al desplegament d'aquesta ordre.  
  
Segona  
  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
  
València, 27 d'abril de 1995.- El secretari general (PA art. 3, Decret 179/1993, de 28.09.93): Fernando Ríos Aragüés.


Còpia Permalink ELI